pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มีผลแล้ว! ลดค่าไฟฟ้าเหลือ 3.99 บาท/หน่วย ตั้งแต่รอบบิลเดือน ก.ย. - ธ.ค. 66
วันจันทร์ที่ 9 ตุลาคม 2566
มีผลแล้ว! ลดค่าไฟฟ้าเหลือ 3.99 บาท/หน่วย ตั้งแต่รอบบิลเดือน ก.ย. - ธ.ค. 66
.....
ที่ประชุมคณะกรรมการกํากับกิจการพลังงาน (กกพ.) มีมติเห็นชอบค่าเอฟทีเรียกเก็บในงวดเดือนก.ย. – ธ.ค. 66 ตามที่ผู้รับใบอนุญาตซึ่งเป็นรัฐวิสาหกิจเสนอมาในอัตรา 20.48 สตางค์ต่อหน่วย ทําให้ค่าไฟฟ้าเฉลี่ยรวมอยู่ที่ 3.99 บาทต่อหน่วย (ไม่รวมภาษีมูลค่าเพิ่ม) ตามมติ ครม.
.
ซึ่งขณะนี้อยู่ระหว่างการส่งหนังสือแจ้งการไฟฟ้าฝ่ายจําหน่าย (กฟผ. กฟน. และ กฟภ.) เพื่อประกาศค่าเอฟทีค่าใหม่ ซึ่งผู้ที่จ่ายค่าไฟฟ้าในรอบเดือนก.ย. 66 ไปแล้ว จะได้รับการหักส่วนลดค่าไฟฟ้าดังกล่าวในรอบบิลเดือนต.ค. ต่อไป
.
สําหรับ มติ กกพ. ครั้งนี้ เป็นผลสืบเนื่องจากที่ประชุม ครม. (18 ก.ย. 66) เห็นชอบมาตรการปรับลดอัตราค่าไฟฟ้าที่ประกาศเรียกเก็บกับผู้ใช้ไฟฟ้ารอบเดือนก.ย. – ธ.ค. 66 จากอัตรา 4.45 บาทต่อหน่วย ลงเหลือ 3.99 บาทต่อหน่วย โดยให้กระทรวงพลังงาน รับไปพิจารณาดําเนินการในส่วนที่เกี่ยวข้องตามกฎหมาย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย – จีน จับมือตั้ง “สถานีวิจัยดวงจันทร์นานาชาติ” พัฒนาเทคโนโลยีสำรวจอวกาศเชิงลึก
วันจันทร์ที่ 9 ตุลาคม 2566
ไทย – จีน จับมือตั้ง “สถานีวิจัยดวงจันทร์นานาชาติ” พัฒนาเทคโนโลยีสํารวจอวกาศเชิงลึก
.....
สถาบันวิจัยดาราศาสตร์แห่งชาติ (องค์การมหาชน) หรือ สดร. ลงนามความร่วมมือกับ ศูนย์ปฏิบัติการวิจัยและพัฒนาเทคโนโลยีการสํารวจอวกาศเชิงลึก (DSEL) องค์การบริหารอวกาศแห่งชาติจีน (CNSA) ภายใต้โครงการสถานีวิจัยดวงจันทร์นานาชาติ (International Lunar Research Station) เพื่อร่วมกันออกแบบและพัฒนาระบบอุปกรณ์ปฏิบัติภารกิจอวกาศ ดาวเทียมวิจัยวิทยาศาสตร์ และอุปกรณ์วิทยาศาสตร์สนับสนุนอื่น ๆ ส่งเสริมให้นักวิทยาศาสตร์และวิศวกรไทยมีโอกาสพัฒนาขีดความสามารถ แลกเปลี่ยนองค์ความรู้ ประสบการณ์ และทักษะเชิงวิจัย ด้านดาราศาสตร์ฟิสิกส์ และวิศวกรรมดาราศาสตร์เชิงลึก ครอบคลุมถึงการสํารวจอวกาศ และการพัฒนาเทคโนโลยีและวิศวกรรมขั้นสูง
.
นักวิทยาศาสตร์ และวิศวกรไทย นําโดย สดร. และ ม.มหิดล ร่วมกําหนดประเด็นในการสํารวจทรัพยากรของดวงจันทร์ โดยนําเสนออุปกรณ์ที่รองรับภารกิจหลักของอวกาศยานฉางเอ๋อ 7 เช่น อุปกรณ์สํารวจสภาพอวกาศระหว่างโลกและดวงจันทร์ ตรวจวัดรังสีคอสมิก ติดตามผลกระทบต่อโลก ซึ่งผ่านการคัดเลือกจากคณะกรรมฝ่ายจีนแล้ว จะเป็น 1 ใน 7 อุปกรณ์ที่จะติดตั้งไปกับยาน ขณะนี้อยู่ในขั้นตอนการพัฒนาเชิงวิศวกรรมร่วมกัน และจีนมีแผนจะส่งไปสํารวจดวงจันทร์ภายในปี ค.ศ. 2026
.
สภาพอวกาศ และอนุภาคในห้วงอวกาศ เป็นปัจจัยที่อาจกระทบต่อกิจกรรมของมนุษย์ปัจจุบัน เช่น รบกวนระบบดาวเทียม การสื่อสาร การผลิตพลังงานของเซลล์แสงอาทิตย์ ระบบไฟฟ้าแรงสูง การศึกษาจะช่วยให้นักวิทยาศาสตรสามารถพัฒนาระบบแจ้งเตือนด้านสภาพอวกาศได้แม่นยํามากขึ้น
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​"คารม" เผย แรงงานจังหวัด ลงพื้นที่ให้กำลังใจญาติพี่น้องแรงงานไทยจากเหตุสู้รบในอิสราเอล ยืนยันรัฐบาลให้ความช่วยเหลืออย่างเต็มที่
วันจันทร์ที่ 9 ตุลาคม 2566
09/10/2566
​"คารม" เผย แรงงานจังหวัด ลงพื้นที่ให้กําลังใจญาติพี่น้องแรงงานไทยจากเหตุสู้รบในอิสราเอล ยืนยันรัฐบาลให้ความช่วยเหลืออย่างเต็มที่
​"คารม" เผย แรงงานจังหวัด ลงพื้นที่ให้กําลังใจญาติพี่น้องแรงงานไทยจากเหตุสู้รบในอิสราเอล ยืนยันรัฐบาลให้ความช่วยเหลืออย่างเต็มที่ พร้อมตั้งศูนย์“ศูนย์ช่วยเหลือแรงงานและติดตามสถานการณ์สู้รบในอิสราเอล” เพื่อรับและประสานข้อมูลไปยังหน่วยงานที่เกี่ยวข้อง
วันที่ 9 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากกรณีเกิดเหตุจรวดโจมตีจากฉนวนกาซาไปยังหลายพื้นที่ในอิสราเอล ซึ่งจากรายงานของนายกิตติ์ธนา ศรีสุริยะ อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงเทลอาวีฟ พบว่า มีพี่น้องแรงงานไทยได้รับบาดเจ็บจํานวน 8 ราย ถูกจับเป็นตัวประกันไว้จํานวน 11 ราย และยังมีพี่น้องแรงงานชาวไทยได้รับผลกระทบจากสถานการณ์อีกจํานวนหนึ่ง
นายคารม กล่าวว่า รัฐบาลโดยกระทรวงแรงงาน ได้สั่งการให้สํานักงานแรงงานจังหวัด และหน่วยงานในกํากับกระทรวงแรงงานที่เป็นภูมิลําเนาของแรงงานไทยที่เดินทางไปทํางานในอิสราเอล ลงพื้นที่เยี่ยมบ้านเพื่อแจ้งข้อมูลข่าวสารสร้างขวัญกําลังใจ พร้อมชี้แจงการให้ความช่วยเหลือเกี่ยวกับสิทธิประโยชน์ที่พึงได้รับตามกฎหมายให้แก่ญาติแรงงานได้รับทราบ นอกจากนี้กระทรวงแรงงานได้จัดตั้ง “ศูนย์ช่วยเหลือแรงงานและติดตามสถานการณ์สู้รบในอิสราเอล” ขึ้น เพื่อรับข้อมูลและประสานข้อมูลไปยังหน่วยงานที่เกี่ยวข้อง อาทิ กระทรวงต่างประเทศ และสถานเอกอัครราชทูต ณ กรุงเทลอาวีฟ เพื่อเร่งช่วยเหลือ คุ้มครอง ดูแล พี่น้องแรงงานไทยในประเทศอิสราเอลทุกคนอย่างรวดเร็วที่สุด ทั้งนี้ จากข้อมูลพบว่า ปัจจุบันมีแรงงานไทยที่ทํางานอยู่ในประเทศอิสราเอลรวมทั้งสิ้นประมาณ 29,900 คน โดยเป็นแรงงานที่อยู่อาศัยบริเวณเมือง Netivot, Sderot, Ashkelo และพื้นที่ใกล้เคียง ประมาณ 5,000 คน
"รัฐบาลมีความห่วงใยแรงงานไทยที่ไปทํางานในประเทศอิสราเอล ขอให้ญาติพี่น้องแรงงานไทยมั่นใจว่า รัฐบาลและหน่วยงานที่เกี่ยวข้อง จะดูแลแรงงานไทยให้ดีที่สุด และจะเร่งติดตามสถานการณ์อย่างใกล้ชิด และขอให้แรงงานไทยที่ทํางานอยู่ในอิสราเอลที่ได้รับผลกระทบ ปฏิบัติตามมาตรการของทางการอิสราเอลอย่างเคร่งครัด พร้อมกับแจ้งข้อมูลมายังฝ่ายแรงงาน ประจําสถานเอกอัครราชทูต ณ กรุงเทลอาวีฟ เพื่อจะได้วางแผนในการให้ความช่วยเหลือต่อไป สําหรับครอบครัวของพี่น้องแรงงานชาวไทยที่ยังไม่สามารถติดต่อญาติ พี่น้อง ณ ประเทศอิสราเอลได้ในเวลานี้ สามารถติดต่อประสานงานขอความช่วยเหลือได้ที่สายด่วนกรมการจัดหางาน 1694 และ 02 2456710 -11 โดยจะมีเจ้าหน้าที่รับประสานงานตลอด 24 ชั่วโมง สําหรับแรงงานในอิสราเอลติดต่อได้ที่เบอร์ (+972) 5 4636 8150 กองคุ้มครองและดูแลผลประโยชน์คนไทยในต่างประเทศ หมายเลข 0 2575 1047-51 ฝ่ายแรงงานไทย ประจําสถานเอกอัครราชทูต ณ กรุงเทลอาวีฟ โทร : +972 544693476 What app ID : 0544693476 Line ID : 0544693476 (ตลอด 24 ชั่วโมง)" นายคารม กล่าว
รัฐบาลไทย-ข่าวทำเนียบรัฐบาล-ไฟเขียว! โครงการชดเชยดอกเบี้ย เสริมสภาพคล่องแก่เกษตรกร “เลี้ยงหมู-ไก่ไข่รายย่อย ปี 66”
วันจันทร์ที่ 9 ตุลาคม 2566
ไฟเขียว! โครงการชดเชยดอกเบี้ย เสริมสภาพคล่องแก่เกษตรกร “เลี้ยงหมู-ไก่ไข่รายย่อย ปี 66”
.....
กระทรวงพาณิชย์ เผยว่า “โครงการชดเชยดอกเบี้ยเพื่อเสริมสภาพคล่องให้แก่เกษตรกรผู้เลี้ยงไก่ไข่ และสุกร ปี 2566” ได้รับความเห็นชอบจากคณะกรรมการบริหารกองทุนรวมเพื่อช่วยเหลือเกษตรกร (คบท.) แล้ว
.
สําหรับผู้ที่ได้รับการชดเชยดอกเบี้ย ในโครงการนี้ จะได้รับการชดเชยดอกเบี้ย ไม่เกิน 3% ต่อปี สูงสุดไม่เกิน 6 เดือน วงเงินกู้รวม 2,000 ล้านบาท คือเกษตรกรผู้เลี้ยงไก่ไข่และสุกร รายย่อย-เล็ก-กลาง:
> เลี้ยงไก่ไข่ไม่เกิน 100,000 ตัว
> เลี้ยงสุกรไม่เกิน 5,000 ตัว
.
ประโยชน์ที่เกษตรกรจะได้รับ:
>> ลดภาระค่าดอกเบี้ยจากการกู้ยืมจากธนาคารพาณิชย์/ธนาคารของรัฐ
>> ช่วยเสริมสภาพคล่อง บรรเทาภาระต้นทุนการผลิตให้เกษตรกรผู้เลี้ยงสุกร และไก่ไข่ ที่ได้รับผลกระทบจากภาวะต้นทุนการผลิตที่ปรับเพิ่มขึ้นจากการเปลี่ยนแปลงสภาพภูมิอากาศ และโรคระบาดในสัตว์
>> สร้างสมดุลด้านปริมาณและราคาให้กับผู้บริโภค มุ่งรักษาเสถียรภาพราคาไข่ไก่ และเนื้อสุกรให้อยู่ในระดับที่เหมาะสม
.
ผู้ที่สนใจข้อมูลเพิ่มเติม สามารถติดตามได้ที่เว็บไซต์ของกรมการค้าภายใน กระทรวงพาณิชย์: www.dit.go.th โทร. 02-507-5530 หรือสายด่วน 1569
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงคมนาคม ร่วมแสดงความยินดีในวันคล้ายวันสถาปนาสำนักงานบริหารหนี้สาธารณะ (สบน.) ครบรอบ 21 ปี
วันจันทร์ที่ 9 ตุลาคม 2566
กระทรวงคมนาคม ร่วมแสดงความยินดีในวันคล้ายวันสถาปนาสํานักงานบริหารหนี้สาธารณะ (สบน.) ครบรอบ 21 ปี
...
นายชยธรรม์ พรหมศร ปลัดกระทรวงคมนาคม มอบหมายให้ นางสาวรัชนีพร ธิติทรัพย์ ผู้ตรวจราชการกระทรวงคมนาคม เป็นผู้แทน ร่วมแสดงความยินดีในวันคล้ายวันสถาปนาสํานักงานบริหารหนี้สาธารณะ (สบน.) ครบรอบ 21 ปี ในวันที่ 9 ตุลาคม 2566 ณ ห้องประชุมวายุภักษ์ 4 ชั้น 4 อาคารสํานักงานปลัดกระทรวงการคลัง โดยมี นางแพตริเซีย มงคลวนิช ผู้อํานวยการสํานักงานบริหารหนี้สาธารณะ ผู้บริหารระดับสูง และเจ้าหน้าที่ให้การต้อนรับ ในโอกาสนี้ กระทรวงคมนาคมได้ร่วมสมทบเงินเข้ากองทุนสวัสดิการ สบน. เพื่อนําไปใช้ในกิจกรรมสาธารณกุศลและจัดสวัสดิการให้กับบุคลากรของ สบน. แทนการมอบกระเช้าและของขวัญแสดงความยินดี
สบน. จัดตั้งขึ้นตามมติของคณะรัฐมนตรี เมื่อวันที่ 1 ตุลาคม 2542 โดยในระยะแรกมีสถานะเป็นหน่วยงานในสังกัดสํานักงานปลัดกระทรวงการคลัง ก่อนจะได้รับการยกระดับเป็นส่วนราชการในระดับกรม สังกัดกระทรวงการคลังโดยสมบูรณ์ตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 9 ตุลาคม 2545 โดยรวมงานของ 2 หน่วยงานเข้าด้วยกัน ได้แก่ สํานักงานเศรษฐกิจการคลัง ในส่วนของกองนโยบายเงินกู้ กองนโยบายเงินกู้ตลาดทุน กองโครงการลงทุนเพื่อสังคม ศูนย์ข้อมูลที่ปรึกษา และกรมบัญชีกลาง ในส่วนงานหนี้สาธารณะ เงินคงคลัง และกลุ่มวิเคราะห์หนี้สาธารณะและเงินคงคลัง การรวมงานของ 2 หน่วยงานข้างต้นเข้าไว้ด้วยกันเพื่อสร้างความเป็นเอกภาพในการบริหารจัดการหนี้สาธารณะของประเทศไทย โดยให้ สบน. มีหน้าที่ความรับผิดชอบในการบริหารจัดการหนี้ของประเทศอย่างเบ็ดเสร็จเพียงหน่วยงานเดียว ซึ่ง สบน. จะเป็นผู้กําหนดนโยบายการบริหารหนี้ของประเทศในภาพรวม ดูแลและบริหารความเสี่ยงด้านหนี้สาธารณะ ซึ่งรวมถึงภาระการค้ําประกัน และการผูกพันต่าง ๆ ของรัฐบาล ดําเนินการก่อหนี้ บริหารหนี้ และบริหารการชําระหนี้ของรัฐบาล ตลอดจนการจัดทําระบบฐานข้อมูลสารสนเทศด้านหนี้สาธารณะของประเทศ
รัฐบาลไทย-ข่าวทำเนียบรัฐบาล-THEOS-2 ดาวเทียมสำรวจโลกของประเทศไทยพร้อมขึ้นสู่อวกาศ “ศุภมาส” รมว.กระทรวง อว.เตรียมเป็นตัวแทนรัฐบาลไทยปล่อยดาวเทียมที่ท่าอวกาศยานประเทศเฟรนช์เกียนา
วันจันทร์ที่ 9 ตุลาคม 2566
THEOS-2 ดาวเทียมสํารวจโลกของประเทศไทยพร้อมขึ้นสู่อวกาศ “ศุภมาส” รมว.กระทรวง อว.เตรียมเป็นตัวแทนรัฐบาลไทยปล่อยดาวเทียมที่ท่าอวกาศยานประเทศเฟรนช์เกียนา
THEOS-2 ดาวเทียมสํารวจโลกของประเทศไทยพร้อมขึ้นสู่อวกาศ “ศุภมาส” รมว.กระทรวง อว.เตรียมเป็นตัวแทนรัฐบาลไทยปล่อยดาวเทียมที่ท่าอวกาศยานประเทศเฟรนช์เกียนา
THEOS-2 ดาวเทียมสํารวจโลกของประเทศไทยพร้อมขึ้นสู่อวกาศ “ศุภมาส” รมว.กระทรวง อว.เตรียมเป็นตัวแทนรัฐบาลไทยปล่อยดาวเทียมที่ท่าอวกาศยานประเทศเฟรนช์เกียนา เผย THEOS-2 ยกระดับประเทศไทยสู่การขับเคลื่อนเศรษฐกิจอวกาศใหม่
เมื่อวันที่ 3 ต.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนในฐานะตัวแทนรัฐบาลไทยจะเดินทางไปทําภารกิจสําคัญคือการปล่อยดาวเทียมสํารวจโลกดวงใหม่ของประเทศไทย คือ THEOS-2 (Thailand Earth Observation Satellite 2) ขึ้นสู่อวกาศด้วยจรวด VEGA ขององค์กรอวกาศยุโรป (ESA) ในวันที่ 7 ต.ค. นี้ ณ ท่าอวกาศยานประเทศเฟรนช์เกียนา (French Guiana) ซึ่งตั้งอยู่ในทวีปอเมริกาใต้ ดาวเทียม THEOS-2 เป็นความภาคภูมิใจของคนไทย เพราะเป็นครั้งแรกที่ประเทศไทยจะส่งดาวเทียมที่สามารถบันทึกภาพที่มีความละเอียดระดับสูงมากขึ้นสู่อวกาศ เพื่อนํามาสนับสนุนการพัฒนาประเทศในทุกมิติ โดย THEOS-2 จะปฏิบัติภารกิจด้านการติดตามและสํารวจสถานการณ์เชิงพื้นที่ด้วยความสามารถในการถ่ายภาพที่ทันสมัยมาก ทั้งการจัดทําแผนที่ การจัดการเกษตร การจัดการน้ําแบบองค์รวม การจัดการภัยแล้ง น้ําท่วม การจัดการภัยธรรมชาติทุกรูปแบบ การจัดการเมือง และทรัพยากรธรรมชาติ โดยเฉพาะการวางแผนเพาะปลูกพืชเศรษฐกิจ ซึ่งจะครอบคลุมตั้งแต่ระดับตําบล อําเภอ จังหวัด นอกจากจะยกระดับการพัฒนาเทคโนโลยีและนวัตกรรมของประเทศสู่การเป็นประเทศที่ดําเนินธุรกิจอวกาศใหม่หรือเศรษฐกิจอวกาศใหม่ หรือ New Space Economy แล้ว ยังเกิดประโยชน์โดยตรงต่อประชาชนอีกด้วย
“ดาวเทียม THEOS-2 จะทําให้ประเทศมีภาพถ่ายรายละเอียดสูงมากในทุกพื้นที่ ทันเวลา มีความถูกต้องและแม่นยํามากขึ้น ช่วยให้การวางแผนบริหารจัดการพื้นที่ที่ตอบสนองต่อสถานการณ์ฉุกเฉินต่างๆ ได้อย่างมีประสิทธิภาพ หน่วยงานต่างๆ สามารถเชื่อมโยงข้อมูลเอาไปใช้ได้ทันที ในขณะเดียวกันยังเปิดโอกาสให้ภาคเอกชน สถาบันการศึกษา ได้เข้าถึงข้อมูลและประยุกต์ใช้ข้อมูลที่นําไปสู่การปฏิบัติจริง หรือการบริการเชิงพาณิชย์ได้ ซึ่งจะช่วยส่งเสริมให้เกิดการพัฒนาและขับเคลื่อนระบบเศรษฐกิจภายในประเทศ การนําส่งดาวเทียม THEOS-2 ในครั้งนี้ จึงเป็นเหตุการณ์สําคัญของประเทศไทยที่จะก้าวกระโดดในเรื่องเทคโนโลยี นวัตกรรมและเรื่องเศรษฐกิจของประเทศ ซึ่งรัฐบาลให้ความสําคัญอย่างยิ่ง ในฐานะผู้แทนของรัฐบาลจึงเป็นโอกาสที่ดียิ่งที่จะร่วมส่งดาวเทียมของไทยขึ้นสู่อวกาศ อันจะเป็นการแสดงให้เห็นศักยภาพของประเทศไทยในการยกระดับเศรษฐกิจสู่อวกาศ สร้างประโยชน์โดยตรงต่อชีวิตความเป็นอยู่ของประชาชน และความสามารถทางการแข่งขันของไทยในระดับโลก” นางสาวศุภมาส กล่าว
สําหรับดาวเทียม THEOS-2 เป็นดาวเทียมสํารวจโลกดวงใหม่ของประเทศไทย เพื่อสานต่อภารกิจของดาวเทียมไทยโชต (Thaichote) หรือดาวเทียม THEOS-1 ดาวเทียมสํารวจทรัพยากรดวงแรกของประเทศไทย ซึ่งดําเนินการโดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า ในสังกัดกระทรวง อว.
รัฐบาลไทย-ข่าวทำเนียบรัฐบาล-กบข. ถ่ายทอดประสบการณ์ให้ กอช. และร่วมส่งเสริมการออมให้สมาชิกในครอบครัวข้าราชการ เพิ่มเงินออมเพื่ออนาคต
วันจันทร์ที่ 9 ตุลาคม 2566
09/10/2566
กบข. ถ่ายทอดประสบการณ์ให้ กอช. และร่วมส่งเสริมการออมให้สมาชิกในครอบครัวข้าราชการ เพิ่มเงินออมเพื่ออนาคต
กบข. จับมือ กอช. ลงนาม MOU เพื่อแลกเปลี่ยนข้อมูลด้านการพัฒนากระบวนการลงทุน การบริหารจัดการกองทุน พร้อมผลักดันให้สมาชิกในครอบครัวของข้าราชการ มีเงินออมไว้ใช้ในวัยเกษียณ
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า เนื่องจากภาคครัวเรือนไทยให้ความสนใจการออมเพื่อการเกษียณมีแนวโน้มลดลง ดังนั้น กบข. และ กอช. จึงได้เล็งเห็นถึงความสําคัญนี้ ตามนโยบายของรัฐ ในการส่งเสริมการออมให้คนไทยมีการวางแผนการเงิน และมีเงินใช้ที่เพียงพอในวัยเกษียณ จึงได้เกิดข้อตกลงความร่วมมือ ระหว่าง กบข. และ กอช. ที่เป็นความร่วมมือ เพื่อแลกเปลี่ยนข้อมูลด้านการพัฒนากระบวนการลงทุน การบริหารกองทุน พร้อมทั้ง กบข. จะถ่ายทอดประสบการณ์และเป็นพี่เลี้ยงในการพัฒนากระบวนการลงทุนให้กับ กอช. ซึ่ง กบข. หวังว่า จะสามารถส่งเสริมความรู้การเงิน การลงทุนให้กับสมาชิกและครอบครัวสมาชิกให้หันมาใส่ใจการออมเงินเพิ่มมากขึ้น รวมถึงส่งเสริมปริมาณการออมภาคครัวเรือนให้เพิ่มมากขึ้น และเพียงพอสําหรับการใช้จ่ายเมื่อถึงวัยเกษียณ
ด้านนางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ กล่าวว่า ในการลงนามบันทึกตกลงความร่วมมือกับกองทุนบําเหน็จบํานาญข้าราชการ (กบข.) ครั้งนี้ ด้วยภารกิจการดําเนินงานลักษณะคล้ายคลึงกัน ซึ่ง กบข. ได้มีการดําเนินงานมากประสบการณ์กว่า 26 ปี มีความเชี่ยวชาญด้านการบริหารจัดการเงินลงทุน การให้บริการสมาชิก รวมถึงการดําเนินงานในด้านต่าง ๆ โดย กอช. จะนําประสบการณ์ระบบงานต่าง ๆ ของ กบข. ไปพัฒนาต่อยอดให้มีประสิทธิภาพเพิ่มขึ้น และร่วมกันยกระดับระบบการออมให้ครอบคลุมประชาชนทุกกลุ่มของประเทศ และยังร่วมส่งเสริมทักษะการวางแผนทางการเงินให้กับครอบครัวข้าราชการ โดยเฉพาะบุตร หลาน ที่มีอายุ 15 ปี ขึ้นไป สามารถเริ่มวางแผนการออมกับ กอช. ตั้งแต่ 50 บาท สูงสุด 30,000 บาท/ปี ไม่จําเป็นต้องออมเท่ากันทุกปี ในเดือนถัดไปรับเงินสมทบเพิ่ม สูงสุด 50% - 100% หรือไม่เกิน 1,800 บาท/ปี พร้อมได้รับผลตอบแทนจากการลงทุนเมื่อบุตร หลานเข้าสู่การทํางานเป็นข้าราชการ หรือพนักงานบริษัทเอกชน ยังสามารถออมต่อ หรือหยุดออมได้ สิทธิในการเป็นสมาชิกยังคงอยู่ ทั้งนี้ เงินออมสามารถนําไปลดหย่อนภาษีเงินได้ประจําปี ตามจํานวนเงินที่ออมกับ กอช. สูงสุด 30,000 บาท/ปี ผู้ที่สนใจสามารถตรวจสอบสิทธิ สมัคร หรือส่งเงินออมสะสม ติดตาม การเคลื่อนไหวยอดเงินออม ได้ที่แอปพลิเคชัน กอช. และไลน์ กอช. “@nsf.th”
เกี่ยวกับ กบข. : กองทุนบําเหน็จบํานาญข้าราชการ (กบข.) เป็นหน่วยงานของรัฐที่จัดตั้งขึ้นตามพระราชบัญญัติกองทุนบําเหน็จบํานาญข้าราชการ พ.ศ. 2539 และกํากับดูแลโดยคณะกรรมการ กบข. เพื่อให้การดําเนินงานของ กบข. เป็นไปตามวัตถุประสงค์เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ รวมทั้งส่งเสริมการออมทรัพย์ของสมาชิกและจัดสวัสดิการและสิทธิประโยชน์อื่นให้แก่สมาชิกซึ่งมีอยู่ประมาณ 1.22 ล้านคน และขณะนี้ กบข. มีสินทรัพย์สุทธิประมาณ 1.26 ล้านล้านบาท (ข้อมูล ณ 30 กันยายน 2566)
สื่อมวลชนสอบถามข้อมูลเพิ่มเติมที่ “ฝ่ายประชาสัมพันธ์องค์กรและกิจกรรมองค์กร” คุณรวิวรรณ ทิวาเจริญ (พลอย) โทร. 0 2636 1000 ต่อ 264 หรือ raviwan@gpf.or.th
รัฐบาลไทย-ข่าวทำเนียบรัฐบาล-'ปลัดฯ จตุพร' เปิดเวที TCAC 2023 รับฟังภาคธุกิจไทย ร่วมขับเคลื่อนประเทศไทยสู่ความเป็นกลางทางคาร์บอน
วันจันทร์ที่ 9 ตุลาคม 2566
'ปลัดฯ จตุพร' เปิดเวที TCAC 2023 รับฟังภาคธุกิจไทย ร่วมขับเคลื่อนประเทศไทยสู่ความเป็นกลางทางคาร์บอน
'ปลัดฯ จตุพร' เปิดเวที TCAC 2023 รับฟังภาคธุกิจไทย ร่วมขับเคลื่อนประเทศไทยสู่ความเป็นกลางทางคาร์บอน
'ปลัดฯ จตุพร' เปิดเวที TCAC 2023 รับฟังภาคธุกิจไทย ร่วมขับเคลื่อนประเทศไทยสู่ความเป็นกลางทางคาร์บอน
วันที่ 6 ตุลาคม 2566 เวลา 13.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมรับฟังธรรมบรรยายจาก พระเมธีวชิโรดม (ว.วชิรเมธี) ในหัวข้อ มหาวิชชาลัยพุทธเศรษฐศาสตร์ พร้อมเปิดเวที TCAC 2023: การประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย ครั้งที่ 2 (Thailand Climate Action Conference) ให้ภาคธุรกิจไทยร่วมแสดงวิสัยทัศน์การขับเคลื่อนประเทศไทยสู่เป้าหมายความเป็นกลางทางคาร์บอน (Business Solutions for Carbon Neutrality) ภายในงาน Sustainability Expo 2023 ณ ศูนย์การประชุมแห่งชาติสิริกิติ์ กรุงเทพฯ
โดยท่าน ว.วชิรเมธี ได้กล่าวถึง มหาวิชชาลัยพุทธเศรษฐศาสตร์ ซึ่งเป็นสถาบันการศึกษาทางเลือกเพื่อการพัฒนาตามปรัชญาพุทธศาสนา มุ่งมั่นพัฒนาคนให้เข้มแข็งจากฐานรากตามแนวทาง “อยู่รอด อยู่ได้ อยู่ดี” ให้ทุกคนสามารถพึ่งตนเองได้ เพื่อเป็นหลักให้แก่ตัวเองและแก่สังคมได้อย่างมั่นคง พร้อมทั้งได้เน้นย้ําให้เห็นว่าการแก้ไขปัญหาของโลกไม่สามารถทําได้โดยใครคนใดคนหนึ่ง แต่จะต้องร่วมมือกันจากทุกภาคส่วน ทั้งภาครัฐ ภาคเอกชน และประชาชน ที่ควรนําหลักการใช้ชีวิตอย่างพอเพียง และความรู้คุณค่าต่อสิ่งต่าง ๆ มาประกอบกันเพื่อให้เกิดการบริโภคที่สมดุล เกิดคนที่สมดุล และจะต้องมีความรักความเมตตาต่อกันในสังคมเป็นสําคัญ
ในส่วนของเวทีรับฟังแนวคิดของภาคธุรกิจไทย ร่วมขับเคลื่อนประเทศไทยสู่เป้าหมายความเป็นกลางทางคาร์บอน ได้มีการนําเสนอใน 3 หัวข้อ จากผู้แทนภาคธุรกิจ 3 องค์กร ได้แก่ คุณมนตรี ลาวัลย์ชัยกุล ประธานเจ้าหน้าที่บริหาร บริษัท ปตท.สํารวจและผลิตปิโตรเลียม จํากัด (มหาชน) ได้กล่าวถึงเทคโนโลยี Carbon Capture and Storage หรือ CCS ซึ่งเป็นทางเลือกในการดูดกลับและกักเก็บคาร์บอน คุณวรพงษ์ นาคฉัตรีย์ ผู้ช่วยกรรมการผู้จัดการใหญ่บริหารความยั่งยืน บริษัท ปตท. จํากัด (มหาชน) ได้กล่าวถึง การจุดพลังขับเคลื่อนการเปลี่ยนผ่านพลังงาน มุ่งสู่ Net Zero Emissions และ คุณชนะ ภูมี ผู้ช่วยผู้จัดการใหญ่ การบริหารความยั่งยืน บริษัทปูนซิเมนต์ไทย จํากัด (มหาชน) กล่าวถึง Business Solutions for Carbon Neutrality ซึ่งถือเป็นการแสดงพลังการร่วมขับเคลื่อนการดําเนินงานการต่อสู้ปัญหาการเปลี่ยนแปลงสภาพภูมิอากาศจากภาคเอกชน เพื่อมุ่งสู่เป้าหมายความเป็นกลางทางคาร์บอนร่วมกันของประเทศไทย
รัฐบาลไทย-ข่าวทำเนียบรัฐบาล-ดีอี หารือ Bytedance (TikTok) ถกแนวทางการดำเนินงานแพลตฟอร์มและประเด็นปัญหาต่างๆ ในไทย
วันจันทร์ที่ 9 ตุลาคม 2566
ดีอี หารือ Bytedance (TikTok) ถกแนวทางการดําเนินงานแพลตฟอร์มและประเด็นปัญหาต่างๆ ในไทย
ดีอี หารือ Bytedance (TikTok) ถกแนวทางการดําเนินงานแพลตฟอร์มและประเด็นปัญหาต่างๆ ในไทย
วันนี้(9ตุลาคม2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี)พร้อมด้วยนายเวทางค์พ่วงทรัพย์รองปลัดกระทรวงฯและผู้บริหารกระทรวงฯร่วมหารือแนวทางการดําเนินงานของแพลตฟอร์มและประเด็นปัญหาต่างๆในประเทศไทยระหว่างบริษัทBytedance (TikTok)เพื่อส่งเสริมทักษะความรู้ความเข้าใจด้านเทคโนโลยีดิจิทัลเเก่ประชาชนการเพิ่มช่องทางการส่งข้อมูลระหว่างกระทรวงดิจิทัลฯกับTikTokค้นหาเเนวทางการจัดการปัญหาภัยออนไลน์เเบบเชิงรุกร่วมกันส่งเสริมให้ประชาชนที่ทําธุรกิจเเบบSMEสามารถใช้ประโยชน์จากเทคโนโลยีดิจิทัลณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคม
_______________
รัฐบาลไทย-ข่าวทำเนียบรัฐบาล-รมช.สันติ” เผย รพ.บึงสามพัน จ.เพชรบูรณ์ เตรียมเปิดอาคารหลวงปู่บุญทันฯ เพิ่มการเข้าถึงบริการสุขภาพด้วยระบบดิจิทัล 5 ธันวาคม นี้
วันจันทร์ที่ 9 ตุลาคม 2566
รมช.สันติ” เผย รพ.บึงสามพัน จ.เพชรบูรณ์ เตรียมเปิดอาคารหลวงปู่บุญทันฯ เพิ่มการเข้าถึงบริการสุขภาพด้วยระบบดิจิทัล 5 ธันวาคม นี้
รัฐมนตรีช่วยว่าการกระทรวงสาธารณสุข ติดตามความพร้อมการเปิดให้บริการอาคารหลวงปู่บุญทัน ฐิตสีโล โรงพยาบาลบึงสามพัน จังหวัดเพชรบูรณ์
รัฐมนตรีช่วยว่าการกระทรวงสาธารณสุข ติดตามความพร้อมการเปิดให้บริการอาคารหลวงปู่บุญทัน ฐิตสีโล โรงพยาบาลบึงสามพัน จังหวัดเพชรบูรณ์ และเป็นประธานทอดผ้าป่าสามัคคี สมทบทุนสร้างโดมต่อเชื่อมระหว่างอาคารและตกแต่งภายใน ก่อนเปิดให้บริการสุขภาพเต็มรูปแบบด้วยระบบดิจิทัล 5 ธันวาคม นี้
วันนี้ (8 ตุลาคม 2566) ที่โรงพยาบาลบึงสามพัน จังหวัดเพชรบูรณ์ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ติดตามความพร้อมการเปิดให้บริการของอาคารหลวงปู่บุญทัน ฐิตสีโล และเป็นประธานทอดผ้าป่าสามัคคี สมทบทุนสร้างโดมต่อเชื่อมอาคารใหม่กับอาคารเดิม และตกแต่งภายในอาคาร ก่อนเปิดให้บริการด้วยระบบดิจิทัล ในวันที่ 5 ธันวาคม 2566 โดยมี หลวงปู่บุญทัน ฐิตสีโล ประธานอุปถัมภ์การสร้างอาคารนายกฤษณ์ คงเมือง ผู้ว่าราชการจังหวัดเพชรบูรณ์ นายแพทย์นราพงค์ ธีรอัครวิภาสิภาส นายแพทย์สาธารณสุขจังหวัดเพชรบูรณ์ นายแพทย์ธีรพจน์ ฟักน้อย ผู้อํานวยการโรงพยาบาลบึงสามพัน นางวันเพ็ญ พร้อมพัฒน์ส.ส.เพชรบูรณ์ คณะผู้บริหารและหัวหน้าส่วนราชการ ตลอดจนประชาชนเข้าร่วมพิธี
นายสันติ กล่าวว่า กระทรวงสาธารณสุข มีนโยบายยกระดับบริการสุขภาพ เพื่อตอบสนองความต้องการของประชาชน เพิ่มการเข้าถึงบริการรักษาพยาบาล พร้อมทั้งนําเทคโนโลยีดิจิทัลมาใช้ในระบบบริการ อํานวยความสะดวกให้กับประชาชน โดยโรงพยาบาลบึงสามพันได้รับความเมตตาจาก หลวงปู่บุญทัน ฐิตสีโล ที่มีดําริในการทําบุญหาปัจจัยสมทบทุนสร้างอาคาร 7 ชั้น (อาคารหลวงปู่บุญทัน ฐิตสีโล) เพื่อขยายพื้นที่การให้บริการรองรับประชาชนอําเภอบึงสามพัน จํานวน 74,240 คน และประชากรแฝงอีก 10,000 คน ที่มีความต้องการรับบริการเพิ่มขึ้นอย่างต่อเนื่อง โดยปัจจุบันให้บริการผู้ป่วยนอกมากกว่า 20,000 ครั้งต่อปี และให้บริการผู้ป่วยใน มากกว่า 800 รายต่อปี
นายสันติกล่าวต่อว่า อาคารใหม่ 7 ชั้น ก่อสร้างแล้วเสร็จเมื่อเดือนเมษายน 2566 ที่ผ่านมา โดยได้รับเงินสนับสนุนจากการจัดงานทําบุญของหลวงปู่บุญทัน จํานวน 109 ล้านบาท และในวันนี้ได้จัดทอดผ้าป่าสามัคคี สมทบทุนสร้างโดมต่อเชื่อมอาคารใหม่กับอาคารเก่าที่มีความต่างระดับ เพื่อให้ประชาชนใช้งานได้สะดวก รวมถึงตกแต่งภายในอาคาร ชั้นที่ 1 หน่วยอุบัติเหตุฉุกเฉินและห้อง X-Ray และชั้นที่ 2 หน่วยงานผู้ป่วยนอกและงานชันสูตร เพื่อให้พร้อมเปิดให้บริการเต็มรูปแบบ ในวันที่ 5 ธันวาคม 2566 นี้ เบื้องต้น ได้ติดตั้งอุปกรณ์การแพทย์และเตียงไฟฟ้า จํานวน 80 เตียง และแผงโซล่าเซลล์ ขนาด 100 กิโลวัตต์ ช่วยประหยัดพลังงานและลดภาวะโลกร้อน รวมทั้งเตรียมนําเทคโนโลยีดิจิทัลมาใช้บริหารจัดการระบบเป็น Smart Hospital และเตรียมวางระบบ CT Scan ช่วยลดการส่งต่อผู้ป่วยไปยังโรงพยาบาลแม่ข่าย ด้วย
******************************* 8 ตุลาคม 2566
รัฐบาลไทย-ข่าวทำเนียบรัฐบาล-ชมรม นพ.สสจ.คัดค้านโอนย้ายบุคลากร 5 หน่วยงานไปท้องถิ่น
วันอังคารที่ 31 ตุลาคม 2566
ชมรม นพ.สสจ.คัดค้านโอนย้ายบุคลากร 5 หน่วยงานไปท้องถิ่น
ชมรมนายแพทย์สาธารณสุขจังหวัด คัดค้านการโอนย้ายบุคลากรจาก 5 หน่วยงานไปองค์กรปกครองส่วนท้องถิ่น ได้แก่  สสจ. สสอ. รพ.ศูนย์ รพ.ทั่วไป รพ.ชุมชน และขอ ก.ก.ถ.ทบทวนแนวทางหรือตีความให้ชัดเจน เหตุไม่ใช่ส่วนงานปฐมภูมิตามเงื่อนไขการกระจายอํานาจ
ชมรมนายแพทย์สาธารณสุขจังหวัด คัดค้านการโอนย้ายบุคลากรจาก 5 หน่วยงานไปองค์กรปกครองส่วนท้องถิ่น ได้แก่ สสจ. สสอ. รพ.ศูนย์ รพ.ทั่วไป รพ.ชุมชน และขอ ก.ก.ถ.ทบทวนแนวทางหรือตีความให้ชัดเจน เหตุไม่ใช่ส่วนงานปฐมภูมิตามเงื่อนไขการกระจายอํานาจ หากให้โอนย้ายจะเกิดปัญหาบุคลากรในระบบบริการระดับทุติยภูมิและตติยภูมิไม่เพียงพอ ส่งผลต่อการดูแลผู้ป่วย
วันนี้ (31 ตุลาคม 2566) นพ.จตุชัย มณีรัตน์ นายแพทย์สาธารณสุขจังหวัดเชียงใหม่ ในฐานะประธานชมรมนายแพทย์สาธารณสุขจังหวัด กล่าวถึงกรณีคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น เห็นว่าบุคลากรจากสํานักงานสาธารณสุขจังหวัด สํานักงานสาธารณสุขอําเภอ โรงพยาบาลศูนย์ โรงพยาบาลทั่วไป และโรงพยาบาลชุมชน สามารถถ่ายโอนไปท้องถิ่นได้ ว่า จากการประชุมของชมรมนายแพทย์สาธารณสุขจังหวัด เห็นตรงกันว่าไม่ควรให้มีการโอนบุคลากรจาก 5 หน่วยงานไปยัง อบจ. และจะมีการออกแถลงการณ์คัดค้านเรื่องดังกล่าว ทั้งนี้ ชมรมนายแพทย์สาธารณสุขจังหวัดมีจุดยืนสนับสนุนการถ่ายโอนภารกิจการจัดบริการปฐมภูมิ ที่เป็นไปตามแผนการกระจายอํานาจให้แก่องค์กรปกครองส่วนท้องถิ่น (ฉบับที่ 2) พ.ศ. 2551 ซึ่งกําหนดขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมิทนราชินี (สอน.) และโรงพยาบาลส่งเสริมสุขภาพตําบล (รพ.สต.) ให้กับองค์กรปกครองส่วนท้องถิ่น โดยมุ่งหวังว่าจะส่งผลให้ประชาชนได้รับบริการอย่างทั่วถึงและมีคุณภาพ
“แต่การถ่ายโอนภารกิจที่ผ่านมา พบว่ามีบุคลากรสาธารณสุขที่ปฏิบัติงานใน 5 หน่วยงาน แจ้งความจํานงขอถ่ายโอนไปพร้อมกับการถ่ายโอนบุคลากรของ สอน./รพ.สต.ด้วย โดยที่ยังไม่มีการกําหนดขอบเขต หรือวิธีการถ่ายโอนที่ชัดเจนในบุคลากรกลุ่มดังกล่าว ซึ่งนอกจากไม่ตรงตามเจตนารมณ์ของแผนการกระจายอํานาจฯ แล้วยังส่งผลกระทบทั้งการบริหารของหน่วยงานในพื้นที่ และการดูแลประชาชน” นพ.จตุชัยกล่าว
นพ.จตุชัยกล่าวอีกว่า การโอนบุคลากรที่ปฏิบัติงานใน 5 หน่วยงาน ทําให้หน่วยงานด้านการบริหาร คือ สํานักงานสาธารณสุขจังหวัด และสํานักงานสาธารณสุขอําเภอ ขาดบุคลากรที่มีประสบการณ์ในการวิเคราะห์นโยบายเพื่อนําไปสู่การปฏิบัติ รวมถึงการควบคุมกํากับการดําเนินงานของหน่วยบริการในพื้นที่ให้เป็นไปตามนโยบายที่สําคัญ ส่วนหน่วยบริการ ตั้งแต่โรงพยาบาลชุมชนขึ้นไป จะยิ่งซ้ําเติมปัญขาดแคลนบุคลากรในการให้บริการมากขึ้น ทําให้ผู้ป่วยนอกที่มารับบริการตรวจรักษา ตรวจตามนัด ต้องรอคอยนานขึ้นและแออัดมากขึ้นขณะที่ผู้ป่วยในจะขาดบุคลากรที่มีประสบการณ์และความเชี่ยวชาญมาดูแล เช่น ผู้ป่วยหนักใน ICU ผู้ป่วยที่รับการผ่าตัด ต้องรอคิวผ่าตัดนานขึ้น เนื่องจากขาดพยาบาลผู้ช่วยผ่าตัด เป็นต้น ดังนั้น ขอเสนอให้คณะกรรมการการกระจายอํานาจให้แก่องค์กรปกครองส่วนท้องถิ่น (ก.ก.ถ.) ทบทวนแนวทางหรือตีความการโอนบุคลากรที่ปฏิบัติงานใน 5 หน่วยงานดังกล่าวโดยพิจารณาตามหลักการและเหตุผลของกฎหมาย และที่สําคัญ ป้องกันมิให้เกิดผลกระทบต่อประชาชนที่เข้ารับบริการในโรงพยาบาลระดับทุติยภูมิและตติยภูมิ
***********************************************31 ตุลาคม 2566
รัฐบาลไทย-ข่าวทำเนียบรัฐบาล-บสย.จับมือ 3 มหาวิทยาลัย เปิด SMEs Business School
วันอังคารที่ 31 ตุลาคม 2566
31/10/2566
บสย.จับมือ 3 มหาวิทยาลัย เปิด SMEs Business School
วันอาทิตย์ที่ 8 ตุลาคม 2566
ต่อจากนี้ไป ขอเชิญรับฟังไทยคู่ฟ้า
บรรษัทประกันสินเชื่ออุตสาหกรรมขนาดย่อม หรือ บสย. เดินหน้าพัฒนาผู้ประกอบการ SMEs ไทย
โดยร่วมกับ 3 มหาวิทยาลัย ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยหอการค้าไทย
และมหาวิทยาลัยธรรมศาสตร์ เปิด บสย.SMEs Business School เพื่อส่งเสริมผู้ประกอบการ SMEs ใน 3
ประการ คือ ผลักดันให้หลักสูตรด้านการเงินเป็นวิชาเลือกของนักศึกษาบริหารธุรกิจ ชั้นปีที่ 4
เพื่อยกระดับศักยภาพคนรุ่นใหม่ บ่มเพาะผู้ประกอบการ SMEs
โดยให้สามารถเข้าถึงงานวิจัยของมหาวิทยาลัยพร้อมนําไปใช้ประโยชน์ในการพัฒนาธุรกิจได้
และจัดอบรมหลักสูตรต่าง ๆเพื่อขยายการให้ความรู้พื้นฐานด้านการเงินในการจัดทําแผนธุรกิจ
เพื่อขอสินเชื่อแก่ผู้ประกอบการและนักศึกษาที่ต้องการเป็นเจ้าของธุรกิจ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนโหลดแอปพลิเคชันติดตามเรือประมงป้องกันการกระทำผิดโดยรู้เท่าไม่ถึงการณ์
วันอังคารที่ 31 ตุลาคม 2566
31/10/2566
ชวนโหลดแอปพลิเคชันติดตามเรือประมงป้องกันการกระทําผิดโดยรู้เท่าไม่ถึงการณ์
วันอังคารที่ 10 ตุลาคม 2566
ต่อจากนี้ไป ขอเชิญรับฟังไทยคู่ฟ้า
กรมประมง พัฒนาเทคโนโลยีเพื่ออํานวยความสะดวกและลดอุปสรรคในการทําประมง
พร้อมเชิญชวนชาวประมงไทยใช้งานแอปพลิเคชัน Fisheries Touch
ซึ่งจะช่วยให้ชาวประมงสามารถติดตามตําแหน่ง ทิศทาง ความเร็ว และสถานะเรือของตนเองทุกลําได้อย่าง
Real-Time ตลอด 24 ชั่วโมง รวมถึงดูย้อนหลังได้ตามช่วงเวลาที่ต้องการ
บนแผนที่อิเล็กทรอนิกส์ทางทะเลโดยระบบจะแสดงแนวกันชน หรือ แนวแจ้งเตือนในระยะ 0.5
ไมล์ทะเลด้านนอกของเขตที่ห้ามทําการประมงต่าง ๆ เช่น เขตทะเลชายฝั่ง เขตปิดอ่าว เขตอุทยานแห่งชาติ
เขตน่านน้ําประชิดประเทศเพื่อนบ้านให้เจ้าของเรือสามารถแจ้งเตือนไปยังผู้ควบคุมเรือได้อย่างทันท่วงที
เพื่อป้องกันการกระทําประมงผิดกฎหมายโดยรู้เท่าไม่ถึงการณ์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคม ลุยตรวจสอบจัดระเบียบรถโดยสารสาธารณะในพื้นที่จังหวัดสมุทรปราการ
วันอังคารที่ 31 ตุลาคม 2566
กระทรวงคมนาคม ลุยตรวจสอบจัดระเบียบรถโดยสารสาธารณะในพื้นที่จังหวัดสมุทรปราการ
...
กระทรวงคมนาคม ลุยตรวจสอบจัดระเบียบรถโดยสารสาธารณะในพื้นที่จังหวัดสมุทรปราการ
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม มอบหมายให้ นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการจัดระเบียบรถโดยสารสาธารณะ บริเวณหน้าห้างสรรพสินค้าบิ๊กซี สาขาสุขสวัสดิ์ และบริเวณการก่อสร้างรถไฟฟ้าสายสีม่วง ช่วงเตาปูน - ราษฎร์บูรณะ (สถานีพระประแดง) จังหวัดสมุทรปราการ พร้อมด้วย นายวีรภัทร คันธะ สมาชิกสภาผู้แทนราษฎร จังหวัดสมุทรปราการ พรรคก้าวไกล โดยมี ผู้แทนกรมการขนส่งทางบก (ขบ.) องค์การขนส่งมวลชนกรุงเทพ (ขสมก.) และการรถไฟฟ้าขนส่งมวลชนแห่งประเทศไทย (รฟม.) และเจ้าหน้าที่ที่เกี่ยวข้อง ร่วมลงพื้นที่ เมื่อวันที่ 30 ตุลาคม 2566
นายสรพงศ์ ไพฑูรย์พงษ์ กล่าวว่า จากกรณีสมาชิกสภาผู้แทนราษฎร พรรคก้าวไกล ได้มีข้อหารือในที่ประชุมสภาผู้แทนราษฎร กรณีปัญหารถโดยสารสาธารณะจอดรอผู้โดยสารเป็นเวลานานบริเวณถนนหน้าห้างสรรพสินค้าบิ๊กซี สาขาสุขสวัสดิ์ และบริเวณการก่อสร้างสถานีรถไฟฟ้าสายสีม่วง ช่วงเตาปูน - ราษฎร์บูรณะ (สถานีพระประแดง) ทําให้เกิดปัญหาการจราจรติดขัด กระทรวงฯ มีความห่วงใยประชาชนที่ได้รับผลกระทบและมิได้นิ่งนอนใจ เร่งรัดหน่วยงานที่เกี่ยวข้องดําเนินการแก้ไขปัญหาเพื่อบรรเทาความเดือดร้อนให้กับพี่น้องประชาชน ซึ่งจากการลงพื้นที่เพื่อตรวจสอบข้อเท็จจริงในวันนี้ พบปัญหารถโดยสารสาธารณะ ได้แก่ รถสองแถว รถเมล์ รถตู้ จอดแช่รอรับผู้โดยสารส่งผลทําให้รถติด และส่วนหนึ่งมาจากการดําเนินการก่อสร้างรถไฟฟ้าสายสีม่วง สถานีพระประแดง ที่ต้องปิดช่องทางจาราจรไป 1 เลน รวมถึงทางเลี้ยวเข้าห้างสรรพสินค้าบิ๊กซี ซึ่งอยู่ห่างจากป้ายรถเมล์ไม่มาก จึงทําการจราจรเกิดการชะลอตัว โดยเฉพาะในชั่วโมงเร่งด่วนจะมีรถสัญจรหนาแน่นจึงทําให้รถติดมากขึ้น
ทั้งนี้ รองปลัดกระทรวงคมนาคม ได้หารือร่วมกับ สส. พรรคก้าวไกล โดยมีข้อสรุปร่วมกันว่าจะขอความอนุเคราะห์ห้างสรรพสินค้าบิ๊กซี เพื่อใช้พื้นที่บริเวณด้านหน้าภายในพื้นที่ของห้างฯ เป็นจุดจอดรับ - ส่งผู้โดยสาร ทดแทนจุดเดิมบริเวณด้านหน้าถนน เพื่อลดความติดขัดในจังหวะรถสาธารณะหยุดรับผู้โดยสาร ส่งผลให้การจราจรติดขัด โดย รฟม. จะดําเนินการปรับปรุงพื้นที่ในห้างฯ หากได้รับความอนุเคราะห์ดังกล่าว และให้ ขบ. และ ขสมก. ประสานผู้ประกอบการรถสาธารณะกําชับอย่าให้จอดรับ - ส่งผู้โดยสาร เป็นเวลานาน เพื่อไม่ให้เกิดการจราจรติดขัดและบรรเทาความเดือดร้อนให้กับพี่น้องประชาชนที่สัญจรไป - มาบริเวณดังกล่าว พร้อมทั้งเน้นย้ําให้ดําเนินการโดยยึดถือผลประโยชน์ที่ประชาชนจะได้รับเป็นสําคัญ สอดรับนโยบาย “คมนาคม เพื่อความอุดมสุขของประชาชน” ต่อไป
รัฐบาลไทย-ข่าวทำเนียบรัฐบาล-ครม. ลดภาษีสรรพสามิต น้ำมันเบนซิน แก๊สโซฮอล์ 91 และ 95 ลงลิตรละ 1 บาท รวม 3 เดือน เริ่ม 7 พ.ย. นี้
วันอังคารที่ 31 ตุลาคม 2566
ครม. ลดภาษีสรรพสามิต น้ํามันเบนซิน แก๊สโซฮอล์ 91 และ 95 ลงลิตรละ 1 บาท รวม 3 เดือน เริ่ม 7 พ.ย. นี้
.....
นายพีระพันธุ์ สาลีรัฐวิภาค รองนายกรัฐมนตรี และรมว.พลังงาน เผยที่ประชุมครม. (31 ต.ค. 66) เห็นชอบปรับลดภาษีสรรพสามิต สําหรับน้ํามันเบนซิน แก๊สโซฮอล์ 91 และ 95 ลงในอัตรา 1 บาทต่อลิตร มีผลตั้งแต่วันที่ 7 พ.ย. 66 เป็นต้นไป เป็นเวลา 3 เดือน
.
ซึ่งในส่วนของแก๊สโซฮอล์ 91 เดิมกระทรวงพลังงานเสนอแนวทางต่อครม. ไว้ว่า จะปรับลดราคาน้ํามันเบนซินแก๊สโซฮอล์ 91 ในอัตรา 2.50 บาทต่อลิตร แต่หลังจากทํางานในช่วงสัปดาห์ที่ผ่านมาได้รับทราบจากกระทรวงการคลังว่า ภาษีสรรพสามิตไม่ได้แบ่งแยกระหว่างน้ํามันแก๊สโซฮอล์ 95 และ 91 กระทรวงการคลัง เห็นว่า ไม่สามารถปรับลดภาษีสรรพสามิต สําหรับน้ํามันแก๊สโซฮอล์ทุกประเภทในอัตรา 2.50 บาทต่อลิตรได้
.
กระทรวงการคลัง จึงเสนอให้กระทรวงพลังงาน ไปบริหารจัดการกองทุนน้ํามันเชื้อเพลิงฯ เพิ่มอีก 1.50 บาทต่อลิตร ซึ่งจะพยายามทําให้ทันวันที่ 7 พ.ย. นี้
.
อ่านเพิ่มเติม คลิกhttps://www.thaigov.go.th/news/contents/details/73982
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมติดตามการขับเคลื่อนนโยบายสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง
วันอังคารที่ 31 ตุลาคม 2566
รองปลัดอภัยฯ เป็นประธานการประชุมติดตามการขับเคลื่อนนโยบายสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง
รองปลัดอภัยฯ เป็นประธานการประชุมติดตามการขับเคลื่อนนโยบายสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง
วันอังคารที่ 31 ตุลาคม 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามการขับเคลื่อนนโยบายสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง ร่วมกับเกษตรและสหกรณ์หัวหน้ากลุ่มจังหวัด 18 กลุ่มทั่วประเทศ ผ่านระบบ Zoom Meeting มีเรื่องสําคัญในการประชุมดังนี้
1) ความก้าวหน้าการขับเคลื่อนนโยบาย 1 ท้องถิ่น 1 สินค้าเกษตรมูลค่าสูง ภาพรวมสินค้า 513 ชนิดสินค้า/กลุ่ม จาก 510 ตําบล 469 อําเภอ 75 จังหวัด (ข้อมูล ณ วันที่ 31 ตุลาคม 2566)
2) การจัดกลุ่มสินค้าเกษตรมูลค่าสูง ตามศักยภาพของสินค้า โดยแบ่งออกเป็น 3 กลุ่มสินค้า คือ กลุ่มที่ 1 สินค้าส่งออก กลุ่มที่ 2 สินค้าอุตสาหกรรม และกลุ่มที่ 3 ยกระดับสินค้าเกษตรและการท่องเที่ยวเชิงเกษตรนิเวศ
3) การจัดทําข้อมูลศักยภาพของสินค้า (ด้านการผลิตและด้านการตลาด)
รัฐบาลไทย-ข่าวทำเนียบรัฐบาล-ครม. มีมติเห็นชอบร่างแถลงการณ์ร่วมอาเซียน-จีนว่าด้วยความร่วมมือด้านการเกษตร เพื่อกำหนดแนวทางความร่วมมือระหว่างอาเซียนและจีน ที่มีผลต่อความมั่นคงทางอาหาร
วันอังคารที่ 31 ตุลาคม 2566
31/10/2566
ครม. มีมติเห็นชอบร่างแถลงการณ์ร่วมอาเซียน-จีนว่าด้วยความร่วมมือด้านการเกษตร เพื่อกําหนดแนวทางความร่วมมือระหว่างอาเซียนและจีน ที่มีผลต่อความมั่นคงทางอาหาร
ครม. มีมติเห็นชอบร่างแถลงการณ์ร่วมอาเซียน-จีนว่าด้วยความร่วมมือด้านการเกษตร เพื่อกําหนดแนวทางความร่วมมือระหว่างอาเซียนและจีน ที่มีผลต่อความมั่นคงทางอาหาร
วันนี้ (31 ตุลาคม 2566) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (31 ตุลาคม 2566) มีมติเห็นชอบร่างแถลงการณ์ร่วมอาเซียน-จีนว่าด้วยความร่วมมือด้านการเกษตร (ร่างแถลงการณ์ร่วมฯ) โดย อินโดนีเซีย ในฐานะประธานอาเซียน ปี 2566 เป็นเจ้าภาพจัดการประชุม และเสนอร่างเอกสารร่างแถลงการณ์ร่วมฯ ให้ที่ประชุมสุดยอดอาเซียน-จีน ครั้งที่ 26 ในวันที่ 6 กันยายน 2566 เพื่อให้ที่ประชุมรับรอง ซึ่งร่างแถลงการณ์ร่วมฯ ได้รับความเห็นชอบจากรัฐมนตรีอาเซียนด้านการเกษตรและป่าไม้ ครั้งที่ 45 เมื่อวันที่ 1 กันยายน 2566 แล้ว โดยในส่วนของประเทศไทยได้แจ้งต่อที่ประชุมว่า ไม่มีข้อขัดข้องต่อร่างแถลงการณ์ร่วมฯ ดังกล่าว และประเทศไทยจะให้การรับรองร่างแถลงการณ์ร่วมฯ ภายหลังได้รับความเห็นชอบจาก ครม.
ร่างแถลงการณ์ร่วมฯ เป็นการกําหนดแนวทางความร่วมมือระหว่างอาเซียนและจีน ในเรื่องความร่วมมือด้านการเกษตร ให้ความสําคัญกับภาคการเกษตรที่มีผลต่อความมั่นคงทางอาหาร ความมั่นคงทางสังคม การเจริญเติบโตทางเศรษฐกิจ และการอนุรักษ์ระบบนิเวศ เพื่อรับมือกับความท้าทายในปัจจุบันและอนาคต
ร่างแถลงการณ์ร่วมฯ ไม่มีถ้อยคําหรือบริบทใดที่มุ่งจะก่อให้เกิดพันธกรณีภายใต้บังคับของ กม. ระหว่างประเทศ ประกอบกับไม่มีการลงนามในร่างเอกสารดังกล่าว ดังนั้น ร่างแถลงการณ์ร่วมฯ จึงไม่เป็นสนธิสัญญาตาม กม. ระหว่างประเทศและไม่เป็นหนังสือสัญญาตาม ม. 198 ของ รธน.
ภายหลังจากที่ ครม. พิจารณาเห็นชอบเอกสารร่างแถลงการณ์ร่วมฯ แล้ว กต. จะมีหนังสือแจ้งการรับรองดังกล่าวอย่างเป็นทางการให้กับสํานักเลขาธิการอาเซียนต่อไป
รัฐบาลไทย-ข่าวทำเนียบรัฐบาล-“ศุภมาส” แจงแต่งตั้งอธิการบดี มสธ.คนใหม่ เป็นภารกิจของกระทรวง อว. ที่จะต้องดูแลให้มีบุคลากรที่จะปฎิบัติงานตามหน้าที่อยู่แล้ว
วันอังคารที่ 31 ตุลาคม 2566
“ศุภมาส” แจงแต่งตั้งอธิการบดี มสธ.คนใหม่ เป็นภารกิจของกระทรวง อว. ที่จะต้องดูแลให้มีบุคลากรที่จะปฎิบัติงานตามหน้าที่อยู่แล้ว
“ศุภมาส” แจงแต่งตั้งอธิการบดี มสธ.คนใหม่ เป็นภารกิจของกระทรวง อว ที่จะต้องดูแลให้มีบุคลากรที่จะปฎิบัติงานตามหน้าที่อยู่แล้ว
“ศุภมาส” แจงแต่งตั้งอธิการบดี มสธ.คนใหม่ เป็นภารกิจของกระทรวง อว. ที่จะต้องดูแลให้มีบุคลากรที่จะปฎิบัติงานตามหน้าที่อยู่แล้ว เป็นเรื่องละเอียดอ่อน เนื่องจากมีประเด็นข้อกฎหมายและแนวปฎิบัติ จึงต้องมีความรอบคอบ ซึ่งขณะนี้อยู่ระหว่างการหารือ ทุกฝ่ายที่เกี่ยวข้อง เพื่อให้เกิดความชัดเจนในการเสนอเรื่องที่ต้องนําความกราบบังคมทูลขอพระราชทานพระกรุณาต่อไป
เมื่อวันที่ 31 ต.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยกรณีนายวันชัย สอนศิริ สมาชิกวุฒิสภาตั้งกระทู้ถามความคืบหน้าการแต่งตั้งอธิการบดีมหาวิทยาลัยสุโขทัยธรรมาธิราช(มสธ.) ว่า กระทรวง อว.และตนไม่ได้นิ่งนอนใจและได้ติดตามความคืบหน้าการแต่งตั้งอธิการบดี มสธ.มาอย่างต่อเนื่อง เพราะมีความเป็นห่วงต่อการบริหารงานศึกษาในมหาวิทยาลัยและผลกระทบที่จะเกิดต่อนักศึกษา โดยขณะนี้ กระบวนการแต่งตั้งอธิการบดี มสธ.มีขั้นตอนการถอดถอนอธิการบดีรายเดิมของ มสธ.ซึ่งอยู่ระหว่างการพิจารณาของศาลปกครองสูงสุด ขณะเดียวกัน สภา มสธ.ก็ได้มีการรวบรวม ตรวจสอบประวัติและคุณสมบัติของผู้สมควรดํารงตําแหน่งอธิการบดี มสธ.คนใหม่ไปพร้อมๆ กันเพื่อประกอบการดําเนินการเสนอขอโปรดเกล้าฯ แต่งตั้งอธิการบดีตามลําดับขั้นตอน ทั้งนี้เพื่อให้การเสนอเรื่องโปรดเกล้าฯ แต่งตั้งอธิการบดี มสธ. เป็นไปตามแนวทางปฏิบัติในการเสนอเรื่องที่ต้องนําความกราบบังคมทูลขอพระราชทานพระกรุณา กระทรวง อว.ได้มีการหารือทุกหน่วยงานที่เกี่ยวข้อง และมีหนังสือถึงสํานักเลขาธิการคณะรัฐมนตรี(สลค.) เพื่อขอหารือแนวทางปฏิบัติในการเสนอเรื่องดังกล่าวแล้ว เพื่อให้เกิดความรอบคอบ ขณะนี้อยู่ระหว่างการพิจารณาของ สลค ซึ่งหากผลการพิจารณาเป็นอย่างไรจะได้ดําเนินการตามลําดับขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ประชุมคณะทำงานเพื่อพิจารณาแนวทางแก้ไขปัญหาผู้ได้รับผลกระทบการอนุญาตใช้พื้นที่ของ รฟม. ครั้งที่ 1/2566
วันอังคารที่ 31 ตุลาคม 2566
นายสรพงศ์ ไพฑูรย์พงษ์ รองปลัดกระทรวงคมนาคม ประชุมคณะทํางานเพื่อพิจารณาแนวทางแก้ไขปัญหาผู้ได้รับผลกระทบการอนุญาตใช้พื้นที่ของ รฟม. ครั้งที่ 1/2566
....
นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานประชุมคณะทํางานเพื่อพิจารณาแนวทางแก้ไขปัญหาผู้ได้รับผลกระทบการอนุญาตใช้พื้นที่ของการรถไฟฟ้าขนส่งมวลชนแห่งประเทศไทย (รฟม.) ครั้งที่ 1/2566 โดยมี นายพิเชฐ คุณาธรรมรักษ์ อธิบดีกรมการขนส่งทางราง นายภคพงศ์ ศิริกันทรมาศ ผู้ว่าการ รฟม. ผู้แทนสํานักงานอัยการสูงสุด สํานักงานคณะกรรมการกฤษฎีกา และกรุงเทพมหานคร เข้าร่วมประชุม ในวันที่ 31 ตุลาคม 2566 ณ ห้องประชุมคมนาคม กระทรวงคมนาคม
นายสรพงศ์ ไพฑูรย์พงษ์ กล่าวว่า เนื่องจากมีกลุ่มประชาชนผู้พักอาศัยอาคารชุด แอชตัน อโศก ยื่นเรื่องมายังกระทรวงคมนาคมถึงผลกระทบจากกรณีอาคารชุดแอชตัน อโศก ซึ่งมีประเด็นที่เกี่ยวข้องกับกระทรวงคมนาคม กรณี รฟม. ให้ใช้พื้นที่สําหรับการดําเนินโครงการอาคารชุดดังกล่าว นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้สั่งการให้กระทรวงคมนาคมเร่งดําเนินการหาแนวทางและมาตรการลดผลกระทบที่เกิดขึ้นกับประชาชนที่ได้รับความเดือดร้อน โดยมีคําสั่งกระทรวงคมนาคมแต่งตั้งคณะทํางานเพื่อพิจารณาแนวทางในการแก้ไขปัญหาดังกล่าว ซึ่งที่ประชุมได้ระดมความคิดเห็นและพิจารณารายละเอียดจากทุกฝ่ายที่เกี่ยวข้องอย่างรอบด้าน โดยยึดหลักกฎหมาย ระเบียบ ข้อบังคับ ประกาศและหลักเกณฑ์ที่เกี่ยวข้อง เพื่อเร่งดําเนินการให้เป็นแนวทางการแก้ปัญหาและมาตรการบรรเทาผลกระทบ ให้กับประชาชนที่เดือดร้อนอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ชวนประชาชนร่วมแจ้งเบาะแสผู้มีอิทธิพล
วันอังคารที่ 31 ตุลาคม 2566
31/10/2566
ชวนประชาชนร่วมแจ้งเบาะแสผู้มีอิทธิพล
วันจันทร์ที่ 9 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าปราบผู้มีอิทธิพล โดยเชิญชวนประชาชนที่พบเห็นพฤติการณ์ที่เข้าข่ายเป็นผู้มีอิทธิพล
เช่น นายทุนปล่อยเงินกู้นอกระบบ ฮั้วประมูลงานราชการ หักหัวคิวรถรับจ้าง ขูดรีดผู้ประกอบการ
ลักลอบขนสินค้าหนีภาษี เปิดบ่อนการพนัน ลักลอบค้าประเวณี ลักลอบนําคนเข้าออกประเทศโดยผิดกฎหมาย
ล่อลวงแรงงานไปต่างประเทศ ต้มตุ๋นนักท่องเที่ยว มือปืนรับจ้าง รับจ้างทวงหนี้ด้วยการข่มขู่ใช้กําลัง
ลักลอบค้าอาวุธเถื่อน บุกรุกที่ดินสาธารณะ เรียกรับผลประโยชน์บนเส้นทางหลวงสาธารณะ
และผู้มีอิทธิพลเกี่ยวข้องกับยาเสพติด แจ้งเบาะแสได้ที่ ศูนย์ปราบปรามผู้มีอิทธิพล หรือ
โทรสายด่วนสํานักงานตํารวจแห่งชาติ 1599 สายด่วนกองปราบปราม 1195 ตู้ ป.ณ.1111 รวมถึง
ศูนย์ดํารงธรรมทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยร่วมประชุม คกก. WHO SEARO สมัยที่ 76 หารือสร้างความเข้มแข็งการสาธารณสุขมูลฐาน
วันอังคารที่ 31 ตุลาคม 2566
ไทยร่วมประชุม คกก. WHO SEARO สมัยที่ 76 หารือสร้างความเข้มแข็งการสาธารณสุขมูลฐาน
รัฐมนตรีว่าการกระทรวงสาธารณสุข นําคณะผู้แทนประเทศไทยเข้าร่วมการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 76 หารือการสร้างความเข้มแข็งระบบสาธารณสุขมูลฐาน พร้อมเตรียมเลือกตั้ง ผอ.WHO SEARO คนใหม่แทน “ดร.ปูนาม” ที่จะหมดวาระ
วันนี้ (31 ตุลาคม 2566) ที่โรงแรมเลอเมอริเดียน กรุงนิวเดลี สาธารณัฐอินเดีย นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นหัวหน้าคณะผู้แทนไทยเข้าร่วมการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 76 (Seventy-Sixth Session of WHO Regional Committee for South-East Asia : RC76) ซึ่งจัดขึ้นระหว่างวันที่ 30 ตุลาคม - 2 พฤศจิกายน 2566
นพ.ชลน่านกล่าวว่า การประชุมดังกล่าวเป็นการประชุมประจําปีของประเทศสมาชิกองค์การอนามัยโลกภูมิภาคเอเชียตะวันออกเฉียงใต้ (WHO SEARO) จํานวน 11 ประเทศ ได้แก่ บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ เมียนมา เนปาล ศรีลังกา ไทย และติมอร์เลสเต โดยมีวัตถุประสงค์เพื่อผลักดันนโยบายความร่วมมือด้านสาธารณสุข การบริหารจัดการด้านงบประมาณและแผนงานของประเทศสมาชิกองค์การอนามัยโลกภูมิภาคเอเชียตะวันออกเฉียงใต้ รวมทั้งกําหนดแนวทางและกลไกการดําเนินงานให้สอดคล้องกับข้อมติที่ประชุมสมัชชาอนามัยโลก สมัยที่ 76 เมื่อเดือนพฤษภาคมที่ผ่านมา โดยตนจะเข้าร่วมการประชุมโต๊ะกลมระดับรัฐมนตรี (Ministerial Roundtable) ภายใต้หัวข้อ “การเสริมสร้างความเข็มแข็งด้านสาธารณสุขมูลฐาน ซึ่งเป็นองค์ประกอบสําคัญเพื่อบรรลุหลักประกันสุขภาพถ้วนหน้า (Strengthening Primary Health Care as a Key Element Towards Achieving Universal Health Coverage)” และเข้าร่วมการเลือกตั้งผู้อํานวยการองค์การอนามัยโลกภูมิภาคเอเชียตะวันออกเฉียงใต้คนใหม่ แทน ดร.ปูนาม เกตระปาล ซิงห์ ซึ่งจะหมดวาระในเดือนมกราคม 2567
***********************************************31 ตุลาคม 2566
รัฐบาลไทย-ข่าวทำเนียบรัฐบาล-ออมสินออกสินเชื่อคืนถิ่นแรงงานไทย
วันอังคารที่ 31 ตุลาคม 2566
31/10/2566
ออมสินออกสินเชื่อคืนถิ่นแรงงานไทย
ธนาคารออมสินออกสินเชื่อคืนถิ่นแรงงานไทย ตามนโยบายรัฐบาล ดอกเบี้ย 1% ปลอดชําระเงินต้น 1 ปี ไม่ต้องมีหลักประกันหรือใช้บุคคลค้ําประกัน ยื่นกู้ได้ตั้งแต่บัดนี้เป็นต้นไป ที่ธนาคารออมสินทุกสาขาทั่วประเทศ
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินออกโครงการสินเชื่อคืนถิ่นแรงงานไทย ตามนโยบายรัฐบาล โดยนายกรัฐมนตรีและรัฐมนตรีว่าการกระทรวงการคลังให้เร่งช่วยเหลือแรงงานไทยในประเทศอิสราเอล ที่ได้รับผลกระทบและเงื่อนไขผ่อนปรน เพื่อให้แรงงานไทยนําไปชําระหนี้ที่กู้ยืมสําหรับการไปทํางานที่ประเทศอิสราเอล และ/หรือ นําไปลงทุนประกอบอาชีพอิสระ อาชีพค้าขาย ที่ไม่ใช่เกษตรกร เพื่อทดแทนการขาดรายได้ โดยให้กู้รายละไม่เกิน 150,000 บาท อัตราดอกเบี้ยต่ําแบบลดต้นลดดอก 1% ต่อปี ระยะเวลาชําระคืนเงินกู้ไม่เกิน 20 ปี โดย 12 งวดแรก ไม่ต้องชําระเงินต้น จ่ายแต่ดอกเบี้ย และไม่ต้องมีหลักประกันหรือใช้บุคคลค้ําประกัน ตามหลักเกณฑ์ที่ธนาคารกําหนด ทั้งนี้ โครงการดังกล่าวเป็นความตั้งใจของรัฐบาล มุ่งหวังช่วยเหลือแรงงานไทยเกี่ยวกับภาระหนี้และค่าใช้จ่ายที่เกิดจากการไปทํางานที่ประเทศอิสราเอล ให้คลายความกังวลและตัดสินใจเดินทางกลับประเทศไทย โดยติดต่อยื่นกู้ได้ตั้งแต่บัดนี้เป็นต้นไป ที่ธนาคารออมสินทุกสาขาทั่วประเทศ
ติดตามรายละเอียดได้ที่ www.gsb.or.th หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-มูลนิธิส่งเสริมศิลปาชีพฯ จัดพิธีบวงสรวงใหญ่ การแสดงโขนมูลนิธิศิลปาชีพฯ เรื่องรามเกียรติ์  ตอน “กุมภกรรณทดน้ำ”
วันอังคารที่ 31 ตุลาคม 2566
มูลนิธิส่งเสริมศิลปาชีพฯ จัดพิธีบวงสรวงใหญ่ การแสดงโขนมูลนิธิศิลปาชีพฯ เรื่องรามเกียรติ์  ตอน “กุมภกรรณทดน้ํา”
มูลนิธิส่งเสริมศิลปาชีพฯ จัดพิธีบวงสรวงใหญ่ การแสดงโขนมูลนิธิศิลปาชีพฯ เรื่องรามเกียรติ์  ตอน “กุมภกรรณทดน้ํา”
มูลนิธิส่งเสริมศิลปาชีพฯ จัดพิธีบวงสรวงใหญ่ การแสดงโขนมูลนิธิศิลปาชีพฯ เรื่องรามเกียรติ์ ตอน “กุมภกรรณทดน้ํา”
มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จัดพิธีบวงสรวงการแสดงโขนมูลนิธิศิลปาชีพฯ ตอน "กุมภกรรณทดน้ํา" โดยมี พลอากาศเอก สถิตย์พงษ์ สุขวิมล รองประธานกรรมการและเลขาธิการมูลนิธิส่งเสริมศิลปาชีพฯ เป็นประธานในพิธีบวงสรวง โดยมี พระมหาราชครูพิธีศรีวิสุทธิคุณ เป็นผู้ประกอบพิธี
โอกาสนี้ ในส่วนของกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายพนมบุตร จันทรโชติ อธิบดีกรมศิลปากร นางนิภา โสภาสัมฤทธิ์ อธิการบดีสถาบันบัณฑิตพัฒนศิลป์ ผู้บริหารและข้าราชการ พร้อมด้วยศิลปินแห่งชาติ ครูผู้เชี่ยวชาญ ศิลปิน นักแสดง และผู้มีส่วนร่วมในการสนับสนุนการแสดงโขนทุกฝ่ายร่วมพิธีบวงสรวง ณ หอประชุมใหญ่ ศูนย์วัฒนธรรมแห่งประเทศไทย
ทั้งนี้ การแสดงโขนเฉลิมพระเกียรติ ตอน กุมภกรรณทดน้ํา ยึดตามแนวบทพระราชนิพนธ์เรื่องรามเกียรติ์ของพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ซึ่งมีความเข้มข้นและให้แง่คิดสอนใจจากยักษ์กุมภกรรณ ตัวละครเอกที่เป็นผู้มีคุณธรรมสูงส่ง แต่กลับหลงผิดเชื่อคํายุยงของทศกัณฐ์จนทําให้ต้องทําศึกกับพระราม
สําหรับการแสดงในครั้งนี้ โขนมูลนิธิส่งเสริมศิลปาชีพฯ ได้ใช้องค์ความรู้จากครูผู้เชี่ยวชาญจากทุกสาขาเพื่อสร้างสรรค์การแสดงสุดยิ่งใหญ่ นอกจากเป็นการอนุรักษ์มรดกทางวัฒนธรรมของชาติ ยังแสดงถึงสายพระเนตรแห่งพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการเปิดโอกาสให้เยาวชนคนรุ่นใหม่ได้เข้าถึงการแสดงโขนอย่างกว้างขวาง
ขอเชิญชวนทุกท่าน ร่วมบันทึกความทรงจําในการแสดงโขนครั้งประวัติศาสตร์ ระหว่างวันที่ 5 พฤศจิกายน - 5 ธันวาคม 2566 ณ หอประชุมใหญ่ ศูนย์วัฒนธรรมแห่งประเทศไทย
จําหน่ายบัตรแล้ววันนี้ที่ไทยทิคเก็ตเมเจอร์ทุกสาขา
https://thaiticketmajor.com/performance/gaan-sa-daeng-kohn-dton-gum-pa-gan-tot-naam.html
รัฐบาลไทย-ข่าวทำเนียบรัฐบาล-รมว.ดีอี เปิดประชุมสร้างความเข้าใจ พ.ร.ฎ. แพลตฟอร์มดิจิทัลที่ต้องแจ้งให้ทราบ พ.ศ. 2565
วันอังคารที่ 31 ตุลาคม 2566
รมว.ดีอี เปิดประชุมสร้างความเข้าใจ พ.ร.ฎ. แพลตฟอร์มดิจิทัลที่ต้องแจ้งให้ทราบ พ.ศ. 2565
รมว.ดีอี เปิดประชุมสร้างความเข้าใจ พ.ร.ฎ. แพลตฟอร์มดิจิทัลที่ต้องแจ้งให้ทราบ พ.ศ. 2565
วานนี้ (30 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานเปิดการประชุมเพื่อสร้างความเข้าใจเกี่ยวกับพระราชกฤษฎีกาการการประกอบธุรกิจบริการแพลตฟอร์มดิจิทัลที่ต้องแจ้งให้ทราบ พ.ศ. 2565 เพื่อให้ท่านผู้เข้าร่วมประชุมมีความเข้าใจเกี่ยวกับพระราชกฤษฎีกาฯ อันจะส่งผลต่อการนําไปผลักดันความร่วมมือในเวทีระหว่างประเทศในการสร้างความเข้าใจกับเอกชนหรือผู้ประกอบธุรกิจบริการแพลตฟอร์มดิจิทัลที่ให้บริการจากประเทศต่าง ๆ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม นายชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ และผู้ที่เกี่ยวข้องเข้าร่วมประชุม ทั้งในรูปแบบ online และ onsite ณ ห้องประชุม MDES 1 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-ปลัดดีอี หารือนัดแรก คณะอนุกรรมการขับเคลื่อนการบูรณาการศูนย์ปฏิบัติการแก้ไขปัญหาอาชญากรรมออนไลน์ AOC
วันอังคารที่ 31 ตุลาคม 2566
ปลัดดีอี หารือนัดแรก คณะอนุกรรมการขับเคลื่อนการบูรณาการศูนย์ปฏิบัติการแก้ไขปัญหาอาชญากรรมออนไลน์ AOC
ปลัดดีอี หารือนัดแรก คณะอนุกรรมการขับเคลื่อนการบูรณาการศูนย์ปฏิบัติการแก้ไขปัญหาอาชญากรรมออนไลน์ AOC
วันนี้ (31 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ในฐานะที่ปรึกษาคณะอนุกรรมการ ร่วมประชุมคณะอนุกรรมการขับเคลื่อนการบูรณาการศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC) ครั้งที่ 1/2566 โดยมี พล.ต.ท. จิรภพ ภูริเดช ผู้บัญชาการสอบสวนกลาง เป็นประธาน นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม รองประธาน พล.ต.ท. สุรพล เปรมบุตร ผู้บัญชาการประจําสํานักงาน ผอ.ตร. ปฏิบัติราชการ บช.สอท. พร้อมคณะทํางาน และผู้แทนจากหน่วยงานที่เกี่ยวข้อง เข้าร่วมประชุม ณ อาคาร 12 บริษัท โทรคมนาคมแห่งชาติ จํากัด (มหาชน) ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-ข้าวเหนียวมะม่วง ขนมหวานเลื่องชื่อของไทย คว้าอันดับ 4 พุดดิ้งที่ดีที่สุดในโลก
วันอังคารที่ 31 ตุลาคม 2566
ข้าวเหนียวมะม่วง ขนมหวานเลื่องชื่อของไทย คว้าอันดับ 4 พุดดิ้งที่ดีที่สุดในโลก
.....
อีกหนึ่ง Soft Power ของไทย ด้านอาหาร (Food) ที่สร้างชื่อเสียงและเป็นที่นิยมอย่างมากในหมู่นักท่องเที่ยวต่างชาติ เมื่อมีโอกาสได้มาเมืองไทย นอกจากเมนูผัดไทย ต้มยํากุ้ง แกงมัสมั่นแล้ว ของหวานขึ้นชื่ออย่าง “ข้าวเหนียวมะม่วง” ก็เป็นอีกหนึ่งสิ่งที่ต้องลิ้มลองให้ได้
.
ล่าสุด TasteAtlas เว็บไซต์อาหารชื่อดัง ที่รวบรวมร้านอาหาร สูตรอาหาร เมนูและรีวิวจากนักวิจารณ์ทั่วโลก ได้จัดอันดับ 10 Best Rated PUDDINGS in the World 10 พุดดิ้งที่ดีที่สุดในโลก ผลปรากฏว่าเมนู “ข้าวเหนียวมะม่วง” ของไทยติดอันดับเข้ามาในลิสต์นี้ด้วย โดยคว้าอันดับ 4 ไปครอง พร้อมอธิบายถึงเมนูของหวานแสนอร่อยนี้ว่าเป็น “พุดดิ้งข้าวแบบไทยโบราณ นิยมกินปิดท้ายมื้ออาหาร ทําจากข้าวเหนียวที่นึ่งก่อนแล้วจึงราดด้วยกะทิที่ปรุงรสหวาน เสิร์ฟคู่กับมะม่วงสุก เป็นของหวานที่ได้รับความนิยมและสามารถพบได้ในร้านอาหารแทบทุกแห่งในเมืองไทย”
.
สําหรับ 10 Best Rated PUDDINGS in the World พุดดิ้งที่ดีที่สุดในโลก 10 อันดับ มีดังนี้
1.Sholeh zard อิหร่าน
2.Fırın sütlaç ตุรกี
3.Tembleque เปอร์โตริโก
4.Khao niao mamuang ไทย
5.Kazandibi ตุรกี
6.Curau บราซิล
7.Phirni อินเดีย
8.Panna cotta อิตาลี
9.Tavuk göğsü ตุรกี
10.Kheer อินเดีย
.
ข้อมูลอ้างอิงhttps://www.tasteatlas.com/best-rated-puddings-in-the...
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
วันอังคารที่ 31 ตุลาคม 2566
31/10/2566
รัฐมนตรีว่าการกระทรวงยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
รัฐมนตรีว่าการกระทรวงยุติธรรม เข้าร่วมการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖
ในวันอังคารที่ ๓๑ ตุลาคม ๒๕๖๖ เวลา ๑๓.๓๐ น. นายเศรษฐา ทวีสิน นายกรัฐมนตรี เป็นประธานการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๓/๒๕๖๖ โดยมีนายสมศักดิ์ เทพสุทิน รองนายกรัฐมนตรี พ.ต.อ.ทวี สอดส่อง รัฐมนตรีว่าการกระทรวงยุติธรรม พร้อมด้วย นางพงษ์สวาท นีละโยธิน ปลัดกระทรวงยุติธรรม พล.ต.ท.ภาณุรัตน์ หลักบุญ รักษาราชการแทนเลขาธิการ ป.ป.ส. นายธนากร คัยนันท์ รองเลขาธิการ ป.ป.ส. นายมานะ ศิริพิทยาวัฒน์ รองเลขาธิการ ป.ป.ส. นายปิยะศิริ วัฒนวรางกูร รองเลขาธิการ ป.ป.ส. ผู้บริหารและผู้แทนหน่วยงานราชการที่เกี่ยวข้อง เข้าร่วมฯ ณ ห้องประชุมตึกภักดีบดินทร์ ทําเนียบรัฐบาล
โดยที่ประชุมได้รับทราบความคืบหน้าการดําเนินงานตามข้อสั่งการของนายกรัฐมนตรี เมื่อวันที่ ๑๗ กันยายน ๒๕๖๖ (สํานักงาน ป.ป.ส.) รายงานของผู้สอบบัญชีและรายงานการเงินกองทุนป้องกัน ปราบปราม และแก้ไขปัญหายาเสพติด (สํานักงาน ป.ป.ส.) และรายงานผลการทําลายยาเสพติดของกลางของสํานักงานคณะกรรมการอาหารและยา ครั้งที่ ๕๖ (กระทรวงสาธารณสุข)
นอกจากนี้ที่ประชุมฯ ได้ร่วมกันพิจารณา
๑. (ร่าง) แผนปฏิบัติการภายใต้นโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด พ.ศ. ๒๕๖๗ และปฏิบัติการลดความรุนแรงของปัญหายาเสพติด ในระยะเวลา ๑ ปี ตามนโยบายเร่งด่วนของรัฐบาล (สํานักงาน ป.ป.ส.)
๒. กําหนดพื้นที่เร่งด่วน ตามมาตรา ๕ (๑๐) ของประมวลกฎหมายยาเสพติด (สํานักงาน ป.ป.ส.)
๓. การลดผู้เสพ/ผู้ติดยาเสพติด และผู้ป่วยจิตเวชจากยาเสพติด
๓.๑ การบําบัดผู้เสพ/ผู้ติดยาเสพติด และการลดผลกระทบจากผู้ป่วยจิตเวช (กระทรวงสาธารณสุข)
๓.๒ การขยายผลหัวโทนโมเดล ต้นแบบการแก้ปัญหาผู้ป่วยจิตเวชในชุมชนก่อเหตุรุนแรง (สํานักงานตํารวจแห่งชาติ)
๔. (ร่าง) ประกาศกระทรวงสาธารณสุขว่าด้วยการระบุชื่อยาเสพติดให้โทษ ตามประมวลกฎหมายยาเสพติด จํานวน ๒ ฉบับ (กระทรวงสาธารณสุข)